ናይ ወዶም በዓልቲ እንዳ (ሰበይቲ ወዶም) ዝኾነት ጆ ዋትሰን፡ ሓሙኣ በዚ ዕድመኦም እዚ ካብቲ ቫይረስ ናፃ ምዃኖም ከምዘደመማ ትዛረብ። "ንመጥባሕቲ ከይዱ ኮሮናቫይረስ ኣለካ እንትትበሃል፡ እቲ ኣዝዩ ዝኸፍአ ነገር ስለዝኾነ ቀልብና ናብኡ ከይኑ፡ እሞ ድማ ኣብዚ ዕድሜኡ እዚ፡ ዝገርም ሰብ እዩ" ኢላ። ንክልተ ሰሙናት ኣብ ሆስፒታል ዝፀንሑ ኬት ዋትሰን፡ ሕዚ ናብ ማእኸል መሐብሐቢ ኣረጋውያን ተመሊሶም ኣለው። ኣብ እግሮም ንዝስምዐኦም ቃንዛ ካብ ምምራር ወፃኢ፡ ሕዚ "ዋላ ሓደ ነገር የብለይን" ኢሎም። ናይዞም በዓል ፀጋ ዕድመ ካብ ኮሮናቫይረስ ምሕዋይ፡ ኣብ መረባ ፌስቡክ ዎስተርሸር ኣኪዩት ምስተጠቅዐ፡ ልዕሊ 3000 ግዘ ናብ ብዙሓት ተባፂሑ [ሼር ተገይሩ] እዩ። ብደረጃ ዓለም ካብ 5 ሰባት ናይቶም 4 ስራሕ ብለበዳ ኮሮናቫይረስ ከምዝተሃሰየ ትፈለጡ’ዶ?
